《七夕》
明代·黎邦瑊

鹊桥惟此夕，灵境信奇哉。天上双星度，人间绣阁开。

秋风下桐叶，夜雨湿莓苔。为问乘槎者，仙源几日回。

作者简介：黎邦瑊（？—一六四四），字君选，号洞石。从化人。贯孙，民表子。明光宗泰昌元年（一六二〇）贡生，官兴业知县。陈子壮发起修复南园，邦瑊曾参预其事。明亡，以忧愤卒。有《洞石稿》。清陈伯陶《胜朝粤东遗民录》卷二有传。